

Služba za školsku medicinu

**Obavijest roditeljima**

Od ove godine cijepljenje protiv Humanog papiloma virusa odlukom Ministarstva zdravstva i HZJZ-a, te uz preporuku Hrvatskog društva za školsku medicinu, besplatno je za sve učenice i učenike od petog razreda do 25. godine života.

* Cijepljenje je preporučljivo provesti prije izlaganja infekciji HPV-om, što znači da je poželjno cijepiti se prije započinjanja spolne aktivnosti
* Za cijepljenje učenica i učenika na raspolaganju je devetvalentno cjepivo : Gardasil 9
* Gardasil 9 je namijenjen cijepljenju protiv sljedećih bolesti uzrokovanih HPV-om:

*-premalignih lezija i raka koji zahvaćaju vrat maternice, stidnicu i rodnicu kod ženskog spola, penis kod muškog spola, te anus i orofarinks kod oba spola*

*-spolnih bradavica kod oba spola*

* ZA VIŠE INFORMACIJA O CIJEPLJENJU JAVITE SE NADLEŽNOM ŠKOLSKOM LIJEČNIKU